110 N Front Street Rensselaer, IN. | MLS# 424063 | Jenkins Realtors, Inc | 219-866-5908 | JoAnn McElfresh, Rensselaer IN Homes for Sale
Commercial: Retail - MLS# 424063 JY LEES NOU KYK: Protea-ster Vernon Philander se kleinding hier!
Die Protea-krieketspeler Vernon Philander en sy vrou, Mandy, se seuntjie het Donderdag sy opwagting gemaak.
Boodskappe van gelukwensings het van oor die wêreld vir die paartjie ingestroom toe Vernon (33) Donderdag die eerste foto van sy pasgebore seuntjie met sy meer as 55 000 aanhangers op Instagram deel.
Die nuwe pa straal behoorlik van trots op die kiekie terwyl sy pasgebore seuntjie snoesig in sy arms lê.
By die foto skryf hy: "Sjoe, wat ’n oggend. Dit was ongelooflik om te sien hoe my seun vanoggend gebore is. Dankie Here vir die geskenk van lewe en dat ma sowel as seun gesond is," skryf Vernon. Hy voeg ook by: "God is goed, altyd.”
Die Protea-naatbouler se vrou, Mandy, het ook Vrydag die geboorte van hul seuntjie aan Huisgenoot bevestig.
“Ons klein kampioen kon nie langer wag om ons met sy teenwoordigheid te seën nie," het sy op Instagram geskryf by ’n foto van haar en haar pasgebore baba. "Welkom in die wêreld my perfekte klein seuntjie. Jy het uit die staanspoor ons harte gesteel en met God aan ons kant belowe ons om jou lief te hê en te beskerm al die dae van ons lewe,” skryf Mandy, wat ook ’n sewejarige seun uit ’n vorige verhouding het.
Mandy en Vernon het in Februarie vanjaar op ’n prentjiemooi wynlandgoed op Stellenbosch afgehaak. Hy het dadelik geweet Mandy is "die een" toe hul paaie die eerste keer in 2006 by ’n vriend se huis kruis waar hulle albei gekuier het, het Vernon toe vertel.
Dis omtrent ’n baba-fees in die Protea-familie! Die voormalige krieketheld Mark Boucher en sy vrou, Carmen, het ook gister hul eersteling in die wêreld verwelkom.
Our last chill session, just before we got to meet our boy!#newborn
Vernon en Mandy het nog onlangs lekker saam uitgespan voor hul kleinding se koms.
suns out, bumps out ??
A post shared by Mandy Hudson Philander (@mandyphilander_) on Sep 22, 2018 at 7:36am PDT
Mandy het in September vanjaar haar ooievaarstee by die Le Franschhoek Hotel & Spa in Franschhoek gevier.
1????2????3?????? Thank you to all my family & friends who made it out yesterday to celebrate the arrival of Baby Philander. What a special day and a special thank you to @angee_jolez & @margotwillemse for arranging such a beautifully intimate and blessed occasion for everyone ?? #ohbaby #hightea #lefranschhoekhotelandspa #babyphilander #droppingnovember2018
A post shared by Mandy Hudson Philander (@mandyphilander_) on Sep 30, 2018 at 4:58am PDT
Vernon en Mandy het nog nie die naam van die kleinding verklap nie, maar dié knapie het duidelik reeds sy ouers se harte gesteel.
Baie geluk Vernon en Mandy!
Meer oor: mandy hudson philander| vernon philander| protea| geboorte| baba
PRAGFOTO’S: Vernon Philander trou met ‘beste vriendin’
'Borrelende' sangeres kondig eersteling se koms aan